Hvad er et godt antivirusprogram?
Et antivirusprogram kan beskytte dig og din familie imod online angreb. Men det kræver, at du vælger et godt program, der hele tiden opdateres – og det er ikke altid de gratis versioner, der er bedst.
Som minimum bør programmet indeholde antivirus, firewall og browser- samt bankbeskyttelse. Særligt din firewall er vigtig, for det er dit første forsvarsværk mod hackerne. Og det er også en fordel, hvis du er beskyttet imod phishing og ransomware.